Microsoft Word - 803.710_rm.doc     803.710      1         Cunvegna interchantunala davart las acquisiziuns publicas  (CIAP)   dals 15 da november 2019   1. chapitel  Object, intent e definiziuns   Art. 1 Object   Questa cunvegna vegn applitgada per la surdada d'incaricas publicas tras  incumbensaders ch'èn suttamess ad ella, entaifer ed ordaifer il sectur da  contracts internaziunals.   Art. 2 Intent   Questa cunvegna ha ils suandants intents:  a) impunder ils meds finanzials publics en moda economica sco er cun in   effect duraivel per l'economia publica, per l'ambient e per la societad;  b) render transparenta la procedura da surdada;  c) tractar en moda eguala e betg discriminar ils offerents;  d) promover la concurrenza efficazia e gista tranter ils offerents, en spezial   cun mesiras cunter cunvegnas da concurrenza betg admessas e cunter  corrupziun.   Art. 3 Definiziuns   En questa cunvegna signifitgan:  a) offerents1: persunas natiralas u giuridicas da dretg privat u da dretg public   ubain gruppas da talas persunas, che offran prestaziuns, che s'annunzian  per sa participar ad ina submissiun, per survegnir ina incumbensa publica  u per ina concessiun;                                                                     1  En l'interess d'ina meglra legibladad vegn duvrada en questa cunvegna mo la furma   masculina.     803.710          2      b) interpresa publica: interpresa, sin la quala autoritads statalas pon avair  directamain u indirectamain ina influenza dominanta pervia da la pro- prietad, pervia da la participaziun finanziala u pervia da las prescripziuns  respectivas per l'interpresa; ina influenza dominanta vegn supponida, sche  l'interpresa vegn finanziada per gronda part tras il stadi u tras autras  interpresas publicas, sch'ella è suttamessa areguard sia direcziun a la  surveglianza dal stadi u d'autras interpresas publicas u sche ses organ  administrativ, directiv u da surveglianza cumpiglia per gronda part  commembers ch'èn vegnids nominads dal stadi u d'autras interpresas  publicas;   c) sectur da contracts internaziunals: champ d'applicaziun da las obligaziuns  internaziunalas da la Svizra concernent las acquisiziuns publicas;   d) cundiziuns da lavur: prescripziuns obligatoricas dal Dretg d'obligaziuns  dals 30 da mars 19111 davart il contract da lavur, disposiziuns normativas  dals contracts collectivs da lavur e dals contracts normals da lavur u, nua  che tals mancan, las cundiziuns da lavur usitadas al lieu ed en la branscha;   e) disposiziuns per la protecziun dals lavurants: prescripziuns dal dretg da  lavur public, inclusiv las disposiziuns da la Lescha da lavur dals 13 da  mars 19642 e dal dretg d'execuziun respectiv sco er da las disposiziuns  davart la prevenziun d'accidents.   f) institut da dretg public: mintga institut  – ch'è vegnì fundà spezialmain per ademplir incumbensas d'interess   public betg da natira commerziala;  – che posseda ina persunalitad giuridica; e  – che vegn finanzià per gronda part dal stadi, da corporaziuns   territorialas u d'auters instituts da dretg public, ch'è suttamess  areguard la direcziun a la surveglianza da tals u che posseda in  organ administrativ, directiv u da surveglianza che cumpiglia per  gronda part commembers ch'èn vegnids nominads dal stadi, da las  corporaziuns territorialas u d'auters instituts da dretg public;   g) autoritads statalas: il stadi, las corporaziuns territorialas, ils instituts da  dretg public e las federaziuns che cumpiglian ina u pliras da questas cor- poraziuns ubain in u plirs da quests instituts da dretg public.                                                                     1  CS 220  2  CS 822.11       803.710          3    2. chapitel  Champ d'applicaziun   1. part:  Champ d'applicaziun subjectiv   Art. 4 Incumbensader   1 En il sectur da contracts internaziunals èn suttamess a questa cunvegna las  autoritads statalas sco er unitads administrativas centralas e decentralas,  inclusiv ils instituts da dretg public sin plaun chantunal, districtual e communal  en il senn dal dretg chantunal e communal, cun excepziun da lur activitads  commerzialas.   2 En il sectur da contracts internaziunals èn suttamessas a questa cunvegna  medemamain autoritads statalas sco er interpresas publicas e privatas che  furneschan servetschs publics e che han dretgs exclusivs u spezials,  uschenavant ch'ellas exequeschan activitads en in dals suandants secturs en  Svizra:  a) metter a disposiziun u manar raits fixas per proveder la publicitad en   connex cun la producziun, cun il transport u cun la distribuziun d'aua da  baiver u proveder questas raits cun aua da baiver;   b) metter a disposiziun u manar raits fixas per proveder la publicitad en  connex cun la producziun, cun il transport u cun la distribuziun d'energia  electrica u proveder questas raits cun energia electrica;   c) manar raits per proveder la publicitad en il sectur dal traffic cun viafiers  urbanas, cun sistems automatics, cun trams, cun trolleybus, cun bus u cun  funicularas;   d)  proveder interpresas da transport en il traffic aviatic cun plazzas aviaticas  u cun auters terminals da transport;   e)  proveder interpresas da transport en il traffic da la navigaziun interna cun  ports u cun auters terminals da transport;   f) metter a disposiziun u manar viafiers inclusiv il traffic respectiv;  g) metter a disposiziun u manar raits fixas per proveder la publicitad en   connex cun la producziun, cun il transport u cun la distribuziun da gas u da  chalur u proveder questas raits cun gas u cun chalur; ubain   h) utilisar in territori cunfinà geograficamain per tschertgar u per explotar  petroli, gas, charvun u auters combustibels solids.     803.710          4      3 Ils incumbensaders tenor l'alinea 2 èn suttamess a questa cunvegna mo en  connex cun acquisiziuns per il champ d'activitad descrit, dentant betg per lur  ulteriuras activitads.   4 Ordaifer il sectur da contracts internaziunals èn suttamess a questa cunvegna  plinavant:  a) autras instituziuns ch'èn responsablas per incumbensas chantunalas e   communalas, cun excepziun da lur activitads commerzialas;  b) objects e prestaziuns che vegnan subvenziunads cun daners publics per   dapli che 50 pertschient dals custs totals.   5 Sch'ina terza persuna realisescha la surdada d'ina incarica publica per in u per  plirs incumbensaders, è questa terza persuna suttamessa a questa cunvegna sco  l'incumbensader ch'ella represchenta.   Art. 5 Dretg applitgabel   1 Sche plirs incumbensaders ch'èn suttamess al dretg federal ed a questa cun- vegna sa participeschan ad in'acquisiziun publica, è applitgabel il dretg da la  communitad, da la quala l'incumbensader surpiglia la gronda part da la finan- ziaziun. Sche la part chantunala predominescha tut en tut la part federala, vegn  applitgada questa cunvegna.   2 Sche plirs incumbensaders ch'èn suttamess a questa cunvegna sa participeschan  ad in'acquisiziun publica, è applitgabel il dretg da quel chantun che surpiglia la  gronda part da la finanziaziun.   3 Sche plirs incumbensaders sa participeschan ad in'acquisiziun publica, èn quels  autorisads da suttametter in'acquisiziun cuminaivla – en enclegientscha vicen- daivla ed en divergenza dals princips qua survart – al dretg d'in incumbensader  participà.   4 In'acquisiziun che na vegn betg exequida en il champ giuridic d'in incum- bensader, è suttamessa tenor libra tscherna al dretg dal lieu da la sedia da  l'incumbensader u al dretg dal lieu, nua che las prestaziuns vegnan furnidas  principalmain.   5 In'acquisiziun tras instituziuns ch'èn responsablas communablamain è sutta- messa al dretg dal lieu da la sedia da questas instituziuns. Sche questas insti- tuziuns n'han nagina sedia, vegn applitgà il dretg dal lieu, nua che las presta- ziuns vegnan furnidas principalmain.       803.710          5    6 Interpresas publicas u privatas cun dretgs exclusivs u spezials ch'èn vegnids  surdads ad ellas da la Confederaziun, u che adempleschan las incumbensas en  l'interess naziunal, pon tscherner, sch'ellas suttamettan lur acquisiziuns al dretg  dal lieu da lur sedia u al dretg federal.   Art. 6 Offerents   1 Admess da far in'offerta èn tenor questa cunvegna offerents da la Svizra sco er  offerents da stadis, als quals la Svizra è s'obligada en in contract da conceder  l'access al martgà en il rom da las obligaziuns vicendaivlas.   2 Ordaifer il sectur da contracts internaziunals vegnan admess da far in'offerta  offerents esters da stadis, uschenavant che quels concedan il dretg reciproc  ubain uschenavant che l'incumbensader permetta quai.   3 Il Cussegl federal maina ina glista dals stadis ch'èn s'obligads envers la Svizra  da conceder l'access al martgà. Questa glista vegn actualisada periodicamain.   4 Ils chantuns pon far cunvegnas cun las regiuns da cunfin e cun ils stadis  vischins.   Art. 7 Dispensaziun da la subordinaziun   1 Sch'i dat en in sectur dal martgà tenor l'artitgel 4 alinea 2 ina concurrenza  efficazia, po l'Organ interchantunal per las acquisiziuns publicas (INAP)  proponer al Cussegl federal da deliberar las acquisiziuns correspundentas per  part u dal tuttafatg da la subordinaziun a questa cunvegna. Ils incumbensaders  ch'èn activs en il sectur dal martgà pertutgà èn autorisads da far ina dumonda  respectiva per mauns dal INAP.   2 Ina deliberaziun da la subordinaziun vala per las acquisiziuns correspundentas  da tut ils incumbensaders ch'èn activs en il sectur dal martgà pertutgà.   2. part:  Champ d'applicaziun objectiv   Art. 8 Incarica publica   1 Ina incarica publica è in contract che vegn fatg tranter l'incumbensader e  l'offerent e che serva ad ademplir ina incumbensa publica. Ella sto vegnir  pajada ed è caracterisada tras il barat da prestaziuns e da cuntraprestaziuns. La  prestaziun caracteristica vegn furnida da l'offerent.     803.710          6      2 Differenziadas vegnan las suandantas prestaziuns:  a) prestaziuns da construcziun (industria principala e secundara da   construcziun);  b) furniziuns;  c) servetschs.   3 Incaricas maschadadas cumpiglian differentas prestaziuns tenor l'alinea 2 e  furman ina incarica globala. La qualificaziun da l'incarica globala vegn deter- minada tras la prestaziun che predominescha finanzialmain. Prestaziuns na  dastgan betg vegnir maschadadas u colliadas ina cun l'autra cun l'intenziun u  cun l'effect da guntgir las disposiziuns da questa cunvegna.   Art. 9 Surdada d'incumbensas publicas e da concessiuns    La surdada d'ina incumbensa publica u d'ina concessiun vala sco incarica  publica, sch'il purschider survegn tras quai dretgs exclusivs u spezials ch'el  observa en l'interess public e sch'el survegn per quai directamain u indirecta- main in salari u ina indemnisaziun. Disposiziuns spezialas dal dretg federal e  dal dretg chantunal precedan.   Art. 10 Excepziuns   1 Questa cunvegna na vegn betg applitgada per:  a) l'acquisiziun da prestaziuns per la vendita u per la revendita commerziala   ubain per vegnir utilisadas per producir u per offrir prestaziuns per la  vendita u per la revendita commerziala;   b) la cumpra, la locaziun u la fittanza da bains immobigliars, d'edifizis e da  stabiliments sco er dals dretgs correspundents;   c) il pajament d'agids finanzials;  d) contracts davart prestaziuns da servetschs finanzials en connex cun   l'emissiun, la cumpra, la vendita, il transferiment u l'administraziun da  vaglias u d'auters instruments finanzials sco er da servetschs da las bancas  centralas;   e) incaricas ad instituziuns per persunas cun impediments, ad organisaziuns  da l'integraziun en il mund da lavur, ad instituziuns da beneficenza ed a  praschuns;   f) ils contracts dal dretg da persunal;  g) las instituziuns da provediment professiunal da dretg public dals chantuns   e da las vischnancas.       803.710          7    2 Questa cunvegna na vegn plinavant betg applitgada per l'acquisiziun da  prestaziuns:  a) d'offerents che han il dretg exclusiv da furnir talas prestaziuns;  b) d'auters incumbensaders giuridicamain independents, ch'èn sezs suttamess   al dretg d'acquisiziun, uschenavant che quests incumbensaders na furne- schan betg questas prestaziuns en concurrenza cun offerents privats;   c) d'unitads d'organisaziun dependentas da l'incumbensader;  d) d'offerents, ils quals l'incumbensader controlla tuttina sco ses agens posts   da servetsch, uschenavant che questas interpresas furneschan lur  prestaziuns en emprima lingia per l'incumbensader.   3 Questa cunvegna na vegn er betg applitgada per incaricas publicas,  a) sche quai vegn considerà sco necessari per proteger e per mantegnair la   segirezza externa ed interna u l'urden public;  b) uschenavant che quai è necessari per proteger la sanadad u la vita d'umans   u per proteger la flora e la fauna;  c) uschenavant che la publicaziun da quellas violass ils dretgs da la   proprietad intellectuala.   3. chapitel  Princips generals   Art. 11 Princips da procedura   Per la surdada d'incaricas publicas resguarda l'incumbensader ils suandants  princips da procedura:  a) el realisescha las proceduras da surdada en moda transparenta, objectiva e   nunpartischanta;  b) el prenda mesiras cunter conflicts d'interess, cunter cunvegnas da concur-  renza betg admessas e cunter corrupziun;  c) el observa il tractament egual dals offerents en tut las fasas da la   procedura;  d) el renunzia a rundas per dar rabats sin ils pretschs offrids;  e) el mantegna il caracter confidenzial da las indicaziuns dals offerents.   Art. 12 Observanza da las disposiziuns per la protecziun dals lavurants, da las  cundiziuns da lavur, da l'egualitad dals salaris e dal dretg d'ambient   1 Per las prestaziuns che ston vegnir furnidas en Svizra surdat l'incumbensader  ina incarica publica mo ad offerents che observan las disposiziuns per la     803.710          8      protecziun dals lavurants e las cundiziuns da lavur ch'èn decisivas en Svizra, las  obligaziuns d'annunzia e da permissiun tenor la Lescha federala dals 17 da  zercladur 20051 davart las mesiras per cumbatter la lavur illegala (LLI) sco er  las disposiziuns davart il tractament egual da dunnas ed umens areguard ils  salaris.   2 Per las prestaziuns che ston vegnir furnidas a l'exteriur surdat l'incumbensader  ina incarica publica mo ad offerents che observan almain las Convenziuns  centralas da l'Organisaziun internaziunala da la lavur (OIL) a norma da  l'agiunta 3. Plinavant po l'incumbensader pretender che ulteriurs standards da  lavur internaziunals impurtants vegnian observads e dumandar cumprovas  correspundentas sco er fixar controllas.   3 L'incumbensader surdat ina incarica publica mo ad offerents che observan  almain las prescripziuns giuridicas per la protecziun da l'ambient e per il  mantegniment da las resursas natiralas che valan al lieu da la prestaziun; latiers  tutgan en Svizra las disposiziuns dal dretg svizzer d'ambient ed a l'exteriur las  Convenziuns internaziunalas per la protecziun da l'ambient designadas dal  Cussegl federal a norma da l'agiunta 4.   4 Las subinterpresas èn obligadas d'ademplir las pretensiuns tenor ils alineas 1  fin 3. Questas obligaziuns ston vegnir integradas en las cunvegnas tranter ils  offerents e las subinterpresas.   5 L'incumbensader po controllar, sche las pretensiuns tenor ils alineas 1 fin 3  vegnan ademplidas u delegar la controlla a terzs, uschenavant che questa  incumbensa n'è betg vegnida delegada ad in'autoritad tenor ina lescha speziala  u ad in'autra instanza adattada, en spezial ad in organ da controlla paritetic. Per  realisar questas controllas po l'incumbensader dar a l'autoritad u a l'organ da  controlla las infurmaziuns necessarias sco er metter a disposiziun documents.  Sin dumonda sto l'offerent furnir las cumprovas necessarias.   6 Las autoritads ed ils organs da controlla che s'occupan da l'adempliment da las  pretensiuns tenor ils alineas 1 fin 3, fan in rapport per mauns da l'incumbensa- der davart ils resultats da las controllas e davart eventualas mesiras prendidas.   Art. 13 Recusaziun   1 A la procedura da surdada na dastgan cooperar da vart da l'incumbensader u da  vart d'in gremi d'experts naginas persunas che:  a) han in interess persunal da l'incarica;                                                                     1  CS 822.41       803.710          9    b) èn colliadas cun in offerent u cun in commember d'in da ses organs tras  lètg u tras in partenadi registrà ubain che mainan cun in da quels  facticamain ina communitad da vita;   c) èn parentas u quinadas en lingia directa u en lingia laterala fin al terz grad  cun in offerent u cun in commember d'in da ses organs;   d) represchentan in offerent ubain èn stadas activas per in offerent en la  medema chaussa; u   e) n'èn pervia d'autras circumstanzas betg independentas sco quai ch'igl è  necessari per la realisaziun d'acquisiziuns publicas.   2 Ina dumonda da recusaziun sto vegnir fatga immediatamain suenter avair  enconuschientscha dal motiv da recusaziun.   3 Davart dumondas da recusaziun decida l'incumbensader u il gremi d'experts  cun exclusiun da la persuna respectiva.   4 L'incumbensader po prescriver en la submissiun, ch'ils offerents, che stattan –  en connex cun concurrenzas e cun incaricas da studi – en ina relaziun cun in  commember da la giuria, che pretenda la recusaziun, vegnian exclus da la  procedura.   Art. 14 Occupaziun preliminara   1 Offerents ch'eran participads a la preparaziun d'ina procedura da surdada, n'èn  betg admess da far in'offerta, sche l'avantatg da concurrenza ch'els han survegnì  tras quai na po betg vegnir gulivà cun meds adattads e sche l'exclusiun na peri- clitescha betg la concurrenza efficazia tranter ils offerents.   2 Meds adattads per gulivar l'avantatg da concurrenza èn particularmain:  a) la surdada da tut las indicaziuns essenzialas davart las lavurs preliminaras;  b) la publicaziun da las parts ch'èn stadas participadas a la preparaziun;  c) la prolungaziun dals termins minimals.   3 In'analisa dal martgà che vegn fatga da l'incumbensader avant la submissiun, na  correspunda betg ad in'occupaziun preliminara dals offerents adressads.  L'incumbensader publitgescha ils resultats da l'analisa dal martgà en ils  documents da submissiun.   Art. 15 Determinaziun da la valur d'incarica   1 L'incumbensader stima la valur d'incarica probabla.     803.710          10      2 Ina incarica publica na dastga betg vegnir dividida per guntgir las disposiziuns  da questa cunvegna.   3 Per stimar la valur d'incarica ston vegnir resguardads tut las prestaziuns u tut ils  salaris publitgads, uschenavant che quels han in stretg connex material u  giuridic. Tut las cumponentas dals salaris ston vegnir calculadas, inclusiv  opziuns da prolungaziun ed opziuns per incaricas successivas sco er tut las  premias, las taxas, las cumissiuns ed ils tschains che vegnan spetgads, senza la  taglia sin la plivalur.   4 En cas da contracts cun ina tscherta durada, vegn la valur d'incarica calculada a  maun dals salaris cumulads sur ina durada fixada, inclusiv eventualas opziuns  da prolungaziun. La durada fixada na dastga per regla betg surpassar 5 onns. En  cas motivads po vegnir previsa ina durada pli lunga.   5 En cas da contracts cun ina durada betg fixada vegn la valur d'incarica calcula- da a maun dal salari mensil multiplitgà cun 48.   6 En cas da contracts davart prestaziuns che vegnan duvradas periodicamain,  vegn la valur d'incarica calculada sin fundament dal salari pajà per talas  prestaziuns durant ils ultims 12 mais u, sche l'incarica vegn surdada per  l'emprima giada, a maun dal basegn stimà durant ils proxims 12 mais.   4. chapitel  Procedura da surdada   Art. 16 Limitas   1 La procedura vegn tschernida tenor la dumonda, sche l'incarica cuntanscha ina  limita tenor las agiuntas 1 e 2. Il INAP adattescha las limitas – suenter avair  consultà il Cussegl federal – periodicamain tenor las obligaziuns internaziuna- las.   2 En cas d'ina adattaziun da las obligaziuns internaziunalas areguard las limitas  garantescha la Confederaziun als chantuns ch'els possian cooperar.   3 Sche la valur totala da pliras prestaziuns da construcziun per realisar in'ovra da  construcziun cuntanscha la limita dal sectur da contracts internaziunals, vegnan  applitgadas las disposiziuns da questa cunvegna per acquisiziuns en il sectur da  contracts internaziunals. Sche las valurs da las singulas prestaziuns na cuntan- schan dentant betg dus milliuns francs e sche la valur da questas prestaziuns na  surpassa betg tut en tut 20 pertschient da la valur totala da l'ovra da construc-      803.710          11    ziun, vegnan applitgadas per questas prestaziuns las disposiziuns per  acquisiziuns ordaifer il sectur da contracts internaziunals (clausula da  bagatella).   4 Ordaifer il sectur da contracts internaziunals vegn la procedura decisiva per  prestaziuns da construcziun determinada a maun da la valur da las singulas  prestaziuns.   Art. 17 Tips da procedura   Tut tenor la valur d'incarica e tenor las limitas vegnan incaricas publicas  surdadas tenor la tscherna da l'incumbensader en la procedura averta, en la  procedura selectiva, en la procedura d'invit u en la procedura directa.   Art. 18 Procedura averta   1 En la procedura averta publitgescha l'incumbensader uffizialmain l'incarica.   2 Tut ils offerents pon inoltrar in'offerta.   Art. 19 Procedura selectiva   1 En la procedura selectiva publitgescha l'incumbensader uffizialmain l'incarica  ed envida ils offerents da far l'emprim ina dumonda da participaziun.   2 L'incumbensader tscherna ils offerents che pon inoltrar in'offerta tenor lur  qualificaziun.   3 L'incumbensader po limitar il dumber dals offerents ch'èn admess d'inoltrar  in'offerta uschè lunsch ch'ina concurrenza efficazia è garantida. Sche pussaivel  vegnan admess almain trais offerents d'inoltrar in'offerta.   Art. 20 Procedura d'invit   1 La procedura d'invit vegn applitgada per incaricas publicas ordaifer il sectur da  contracts internaziunals a norma da las limitas tenor l'agiunta 2.   2 En la procedura d'invit decida l'incumbensader, tge offerents ch'el vul envidar,  senza publicaziun uffiziala, d'inoltrar in'offerta. Per quest intent elavura el  documents da submissiun. Sche pussaivel vegnan dumandadas almain trais  offertas.     803.710          12      Art. 21 Procedura directa   1 En la procedura directa surdat l'incumbensader ina incarica publica senza  submissiun. L'incumbensader è autorisà da dumandar offertas da cumpa- regliaziun e da far tractativas.   2 L'incumbensader po surdar ina incarica en ina procedura directa indepen- dentamain da la limita, sch'ina da las suandantas premissas è ademplida:  a) en la procedura averta, en la procedura selectiva u en la procedura d'invit   na vegnan inoltradas naginas offertas u naginas dumondas da partici- paziun, nagina offerta na correspunda a las pretensiuns essenzialas da la  submissiun ubain a las specificaziuns tecnicas u nagin offerent n'adem- plescha ils criteris da qualificaziun;   b) i dat avunda indizis che tut las offertas ch'èn entradas en la procedura  averta, en la procedura selectiva u en la procedura d'invit sa basan sin ina  cunvegna da concurrenza betg admessa;   c) i vegn en dumonda mo in offerent pervia da las particularitads tecnicas u  artisticas da l'incarica u pervia da motivs da protecziun da la proprietad  intellectuala ed i na dat nagina alternativa adequata;   d) l'acquisiziun daventa uschè urgenta pervia d'eveniments imprevisibels, ch'i  na po gnanc cun termins pli curts vegnir realisada ina procedura averta u  selectiva ed er betg ina procedura d'invit;   e) ina midada da l'offerent per prestaziuns per remplazzar, per cumplettar u  per extender prestaziuns gia furnidas n'è betg pussaivel per motivs  economics u tecnics, chaschunass difficultads considerablas u custs  supplementars substanzials;   f) l'incumbensader acquista emprimas fabricaziuns (prototips) u prestaziuns  novas che vegnan producidas u sviluppadas sin sia dumonda en il rom  d'ina incarica da perscrutaziun, d'emprova, da studi u da nov svilup;   g) l'incumbensader acquista prestaziuns a bursas da rauba;  h) l'incumbensader po acquistar prestaziuns en il rom d'ina occasiun favu-  raivla, limitada temporalmain, per in pretsch ch'è considerablamain pli  bass ch'ils pretschs usitads (en spezial en cas da venditas da liquidaziun);   i) l'incumbensader surdat l'incarica successiva al victur d'ina concurrenza da  planisaziun u da prestaziuns totalas ubain d'ina procedura da selecziun per  studis da planisaziun u da prestaziuns totalas; en quest connex ston esser  ademplidas las suandantas premissas:   1. la procedura precedenta è vegnida realisada en concordanza cun ils  princips da la cunvegna;       803.710          13    2. las propostas da soluziun èn vegnidas giuditgadas d'in gremi  d'experts independent;   3. l'incumbensader è sa resalvà en la submissiun da surdar l'incarica  successiva u la coordinaziun en la procedura directa.   3 L'incumbensader elavura per mintga incarica surdada a norma da l'alinea 2 ina  documentaziun cun il suandant cuntegn:  a) num da l'incumbensader e da l'offerent resguardà;  b) tip e valur da la prestaziun acquistada;  c) explicaziun da las circumstanzas e da las cundiziuns che giustifitgeschan   l'applicaziun da la procedura directa.   Art. 22 Concurrenzas sco er incaricas da studi   L'incumbensader che organisescha ina concurrenza da planisaziun u da prestaziuns  globalas ubain che surdat incaricas da studi regla la procedura en il cas singul, e quai  en il rom dals princips da questa cunvegna. El po renviar a disposiziuns respectivas  da federaziuns professiunalas.   Art. 23 Aucziuns electronicas   1 Per l'acquisiziun da prestaziuns standardisadas po l'incumbensader realisar  in'aucziun electronica en il rom d'ina procedura tenor questa cunvegna. En  quest connex vegnan las offertas – suenter in'emprima valitaziun cumpletta –  repassadas ed ordinadas da nov eventualmain pliras giadas e cun meds auxiliars  electronics. En la submissiun sto quai vegnir menziunà.   2 L'aucziun electronica cumpiglia:  a) ils pretschs, sche l'agiudicaziun vegn dada per il pretsch total il pli bass; u  b) ils pretschs e las valurs per cumponentas quantifitgablas sco il pais, la   purezza u la qualitad, sche l'agiudicaziun vegn dada per l'offerta la pli  avantagiusa.   3 L'incumbensader examinescha, sch'ils offerents adempleschan ils criteris da  qualificaziun e las offertas las specificaziuns tecnicas. A maun dals criteris  d'agiudicaziun e da lur impurtanza ch'è vegnida fixada, fa el in'emprima  valitaziun da las offertas. Avant che cumenzar cun l'aucziun metta el a dispo- siziun a mintga offerent:  a) la metoda da valitaziun automatica, inclusiv la furmla matematica che sa   basa sin ils criteris d'agiudicaziun menziunads;  b) il resultat da l'emprima valitaziun da sia offerta; e  c) tut las ulteriuras infurmaziuns relevantas per realisar l'aucziun.     803.710          14      4 Tut ils offerents ch'èn admess vegnan envidads a medem temp e sin via  electronica d'inoltrar novas offertas respectivamain offertas adattadas.  L'incumbensader po limitar il dumber d'offerents admess, sch'el ha communitgà  quai en la submissiun u en ils documents da submissiun.   5 L'aucziun electronica po cumpigliar pliras rundas consecutivas. L'incumbensa- der infurmescha tut ils offerents en mintga runda davart lur plazza respectiva.   Art. 24 Dialog   1 En cas d'incaricas cumplexas, da servetschs intellectuals u d'acquisiziuns da  prestaziuns innovativas po l'incumbensader realisar in dialog en il rom d'ina  procedura averta u selectiva cun la finamira da concretisar l'object da prestaziun  sco er d'eruir e da fixar las vias a la soluziun u las modas da proceder. Al dialog  stoi vegnir renvià en la submissiun.   2 Il dialog na dastga betg vegnir realisà per negoziar ils pretschs ed il pretsch  total.   3 L'incumbensader formulescha ed explitgescha ses basegns e sias pretensiuns en  la submissiun u en ils documents da submissiun. El communitgescha ultra da  quai:  a) l'andament dal dialog;  b) l'eventual cuntegn dal dialog;  c) sche e co che la participaziun al dialog e l'utilisaziun dals dretg dals bains   immaterials sco er las enconuschientschas e las experientschas da  l'offerent vegnan indemnisadas;   d) ils termins e las modalitads per inoltrar l'offerta definitiva.   4 L'incumbensader po reducir il dumber dals offerents participants tenor criteris  objectivs e transparents.   5 El documentescha l'andament ed il cuntegn dal dialog en moda adattada e  chapaivla.   Art. 25 Contracts generals   1 L'incumbensader po publitgar cunvegnas cun in u cun plirs offerents, che han la  finamira da fixar las cundiziuns per las prestaziuns che duain vegnir retratgas  en il decurs d'ina tscherta perioda, en spezial areguard lur pretsch ed eventual- main areguard las quantitads previsas. Sin fundament d'in tal contract general  po l'incumbensader far contracts singuls durant ch'il contract general è valaivel.       803.710          15    2 Contracts generals na dastgan betg vegnir duvrads cun l'intenziun u cun l'effect  d'impedir u d'eliminar la concurrenza.   3 In contract general vala maximalmain 5 onns. Ina prolungaziun automatica n'è  betg pussaivla. En cas motivads po vegnir previsa ina durada pli lunga.   4 Sch'in contract general vegn fatg mo cun in offerent, vegnan ils contracts  singuls che sa basan sin il contract general fatgs confurm a las cundiziuns dal  contract general. Per far contracts singuls po l'incumbensader envidar il parte- nari da contract respectiv en scrit da cumplettar sia offerta.   5 Sch'i vegnan fatgs per motivs suffizients contracts generals cun plirs offerents,  vegnan ils contracts singuls fatgs tenor la tscherna da l'incumbensader a norma  da las cundiziuns dal contract general respectiv senza nov invit per inoltrar  offertas u a norma da la suandanta procedura:  a) avant che far mintga contract singul consultescha l'incumbensader en scrit   ils partenaris da contract e communitgescha ad els il basegn concret;  b) l'incumbensader fixescha in termin adequat per ils partenaris da contract   per inoltrar las offertas per mintga contract singul;  c) las offertas ston vegnir inoltradas en scrit ed èn liantas durant il termin ch'è   menziunà en la dumonda;  d) l'incumbensader fa il contract singul cun quel partenari da contract che   suttametta la meglra offerta sin basa dals criteris ch'èn definids en ils  documents da submissiun u en il contract general.   5. chapitel  Pretensiuns da surdada   Art. 26 Cundiziuns da participaziun   1 En il rom da la procedura da surdada e tar la furniziun da las prestaziuns  agiuditgadas garantescha l'incumbensader che l'offerent e sias subinterpresas  adempleschian las cundiziuns da participaziun, particularmain las premissas  tenor l'artitgel 12, ch'els hajan pajà las taglias e las contribuziuns a las assi- curanzas socialas ch'els ston pajar e ch'els renunzian a cunvegnas da con- currenza betg admessas.   2 El po pretender da l'offerent da cumprovar ch'el observia las cundiziuns da  participaziun, particularmain cun ina decleraziun persunala u cun l'inscripziun  en in register.     803.710          16      3 El communitgescha en la submissiun u en ils documents da submissiun, cura  ch'i ston vegnir inoltradas tge cumprovas.   Art. 27 Criteris da qualificaziun   1 En la submissiun u en ils documents da submissiun fixescha l'incumbensader  definitivamain ils criteris da qualificaziun per ils offerents. Ils criteris ston esser  necessaris ed examinabels objectivamain en vista al project d'acquisiziun.   2 Ils criteris da qualificaziun pon pertutgar en spezial la capacitad da prestaziun  professiunala, finanziala, economica, tecnica ed organisatorica sco er  l'experientscha da l'offerent.   3 L'incumbensader communitgescha en la submissiun u en ils documents da  submissiun, cura ch'i ston vegnir inoltradas tge cumprovas.   4 El na dastga betg fixar la cundiziun che l'offerent stoppia gia avair survegnì ina  u pliras incaricas publicas d'in incumbensader ch'è suttamess a questa  cunvegna.   Art. 28 Registers   1 L'incumbensader u l'autoritad ch'è cumpetenta tenor l'ordinaziun legala po far  in register dals offerents che adempleschan tenor lur qualificaziun las premissas  per surpigliar incaricas publicas.   2 Las suandantas indicaziuns ston vegnir publitgadas sin la plattafurma d'internet  da la Confederaziun e dals chantuns:  a) lieu da chat en il register;  b) infurmaziuns davart ils criteris che ston vegnir ademplids;  c) metodas d'examinaziun e cundiziuns d'inscripziun;  d) durada da la valaivladad e procedura per renovar l'inscripziun.   3 Ina procedura transparenta sto garantir che l'inoltraziun d'ina dumonda, l'exa- minaziun u la controlla successiva da la qualificaziun sco er l'inscripziun d'in  petent en il register u la stizzada da quel dal register vegnan permess da tut  temp.   4 En in project d'acquisiziun concret èn admess er offerents che n'èn betg inscrits  en in register, sch'els furneschan la cumprova da la qualificaziun.   5 Sch'il register vegn abolì, vegnan ils offerents inscrits infurmads en chaussa.       803.710          17    Art. 29 Criteris d'agiudicaziun   1 L'incumbensader examinescha las offertas a maun dals criteris d'agiudicaziun  tenor prestaziuns. Ultra dal pretsch e da la qualitad d'ina prestaziun po el  resguardar en spezial criteris sco la commensurabladad, ils termins, la valur  tecnica, la rentabilitad, ils custs dals ciclus da vita, l'estetica, la persistenza, la  plausibilitad da l'offerta, la creativitad, il servetsch da clientella, las cundiziuns  da furniziun, l'infrastructura, il potenzial d'innovaziun, la funcziunalitad, la  prontezza da prestar servetschs, la cumpetenza professiunala u l'effizienza da la  metodica.   2 Ordaifer il sectur da contracts internaziunals po l'incumbensader resguardar  cumplementarmain, quant enavant che l'offerent porscha plazzas da scolaziun  per emprendists en la furmaziun fundamentala professiunala, plazzas da lavur  per lavurants pli vegls u ina reintegraziun per persunas dischoccupadas da  lunga durada.   3 L'incumbensader communitgescha ils criteris d'agiudicaziun e lur impurtanza  en la publicaziun u en ils documents da submissiun. Sche soluziuns, vias a la  soluziun u modas da proceder èn l'object da l'acquisiziun, poi vegnir desistì da  communitgar l'impurtanza.   4 Per prestaziuns standardisadas po l'agiudicaziun vegnir dada exclusivamain  tenor il criteri dal pretsch il pli bass.   Art. 30 Specificaziuns tecnicas   1 L'incumbensader designescha las specificaziuns tecnicas necessarias en la  submissiun u en ils documents da submissiun. Quellas fixeschan las carac- teristicas da l'object d'acquisiziun sco la funcziun, la prestaziun, la qualitad, la  segirezza e las dimensiuns u la procedura da producziun e reglan las preten- siuns envers la designaziun ed envers l'emballadi.   2 Per fixar las specificaziuns tecnicas sa basa l'incumbensader – sche quai è  pussaivel e commensurà – sin normas internaziunalas, uschiglio sin prescrip- ziuns tecnicas che vegnan duvradas en Svizra, sin normas naziunalas ren- conuschidas u sin recumandaziuns da las branschas.   3 Tschertas firmas u marcas, tschertas patentas, tscherts dretgs d'autur, tscherts  designs u tscherts tips sco er in renviament ad in tschert origin u a tscherts  producents n'èn betg admess sco specificaziuns tecnicas, nun ch'i na dettia betg  in'autra moda e maniera exacta avunda u chapaivla per descriver las presta-    803.710          18      ziuns, e l'incumbensader dovra en quest cas en ils documents da submissiun ils  pleds «u equivalent». L'equivalenza sto vegnir cumprovada da l'offerent.   4 L'incumbensader po prevair specificaziuns tecnicas per mantegnair las resursas  natiralas u per proteger l'ambient.   Art. 31 Cuminanzas d'offerents e subinterpresas   1 Cuminanzas d'offerents e subinterpresas èn admessas, sche l'incumbensader  n'excluda u na limitescha betg quai en la submissiun u en ils documents da  submissiun.   2 Candidaturas multiplas da subinterpresas u d'offerents en il rom da cuminanzas  d'offerents èn pussaivlas mo, sch'ellas èn admessas expressivamain en la sub- missiun u en ils documents da submissiun.   3 La prestaziun caracteristica sto da princip vegnir furnida da l'offerent.   Art. 32 Sorts e prestaziuns parzialas   1 L'offerent sto inoltrar in'offerta generala per l'object d'acquisiziun.   2 L'incumbensader po divider l'object d'acquisiziun en sorts e surdar quellas ad in  u a plirs offerents.   3 Sche l'incumbensader ha furmà sorts, pon ils offerents inoltrar in'offerta per  pliras sorts, nun che l'incumbensader haja reglà quai en moda divergenta en la  submissiun. El po fixar ch'in singul offerent po survegnir mo in dumber limità  da sorts.   4 Sche l'incumbensader sa resalva da pretender dals offerents ina collavuraziun  cun terzs, communitgescha el quai en la submissiun.   5 En la submissiun po l'incumbensader sa resalvar d'agiuditgar prestaziuns  parzialas.   Art. 33 Variantas   1 Ultra da l'offerta per la prestaziun descritta en la submissiun èn ils offerents  libers d'inoltrar variantas. L'incumbensader po restrenscher u excluder questa  pussaivladad en la submissiun.   2 Sco varianta vala mintga offerta, cun la quala la finamira da l'acquisiziun po  vegnir cuntanschida en in'autra moda che quella previsa da l'incumbensader.       803.710          19    Art. 34 Pretensiuns formalas   1 Las offertas e las dumondas da participaziun ston vegnir inoltradas en scrit, en  moda cumpletta ed entaifer il termin fixà tenor las indicaziuns en la submissiun  u en ils documents da submissiun.   2 Ellas pon vegnir inoltradas sin via electronica, sche quai è previs en la sub- missiun u en ils documents da submissiun e sche las pretensiuns definidas da  l'incumbensader vegnan ademplidas.   6. chapitel  Andament da la procedura da surdada   Art. 35 Cuntegn da la submissiun   La publicaziun d'ina submissiun cuntegna almain las suandantas infurmaziuns:  a) num ed adressa da l'incumbensader:  b) tip d'incarica e da procedura sco er la classificaziun CPV1 respectiva, en   cas da servetschs supplementarmain la classificaziun CPC2 respectiva;  c) descripziun da las prestaziuns, inclusiv tip e quantitad, u sche la quantitad   n'è betg enconuschenta, ina stimaziun da quella, sco er eventualas opziuns;  d) lieu e data da la furniziun da la prestaziun;  e) eventualmain ina repartiziun da las sorts, ina limitaziun dal dumber da   sorts ed in'admissiun d'offertas parzialas;  f) eventualmain ina limitaziun u in'exclusiun da cuminanzas d'offerents e da   subinterpresas;  g) eventualmain ina limitaziun u in'exclusiun da variantas;  h) en cas da prestaziuns periodicas – sche pussaivel – ina indicaziun da la   data da la proxima submissiun ed eventualmain ina remartga ch'il termin  per inoltrar offertas vegn scursanì;   i) eventualmain ina remartga ch'i vegn realisada in'aucziun electronica;  j) eventualmain l'intenziun da far in dialog;  k) il termin per inoltrar offertas u dumondas da participaziun;  l) pretensiuns formalas per inoltrar offertas u dumondas da participaziun,   eventualmain la cundiziun che la prestaziun ed il pretsch stoppian vegnir  offrids en duas cuvertas separadas;                                                                     1  CPV = «Common Procurement Vocabulary» (vocabulari cuminaivel per incaricas publicas   da l'Uniun europeica).  2  CPC = «Central Product Classification» (sistematica centrala da rauba da las Naziuns   Unidas).     803.710          20      m) lingua u linguas da la procedura e da l'offerta;  n) ils criteris da qualificaziun e las cumprovas che vegnan pretendidas;   o) en cas d'ina procedura selectiva eventualmain il dumber maximal dals   offerents che vegnan envidads d'inoltrar in'offerta;  p) ils criteris d'agiudicaziun sco er lur impurtanza, nun che questas   indicaziuns sajan cuntegnidas en ils documents da submissiun;  q) eventualmain la resalva d'agiuditgar prestaziuns parzialas;  r) la durada da valaivladad da las offertas;  s) il lieu da retratga per ils documents da submissiun sco er eventualmain la   taxa che cuvra ils custs;  t) la remartga, sche l'acquisiziun tutga en il sectur da contracts   internaziunals;  u) eventualmain ils offerents occupads preliminarmain ch'èn admess a la   procedura;  v) ina indicaziun dals meds legals.   Art. 36 Cuntegn dals documents da submissiun   Sche questas indicaziuns n'èn betg gia cuntegnidas en la submissiun,  infurmeschan ils documents da submissiun davart:  a) il num e l'adressa da l'incumbensader;  b) l'object da l'acquisiziun, inclusiv specificaziuns tecnicas ed attestaziuns da   confurmitad, plans, dissegns ed instrucziuns necessarias sco er la quantitad  dumandada;   c) las pretensiuns formalas e las cundiziuns da participaziun per ils offerents,  inclusiv ina glista cun las indicaziuns ed ils documents ch'ils offerents ston  inoltrar en connex cun las cundiziuns da participaziun sco er in'eventuala  valitaziun dals criteris da qualificaziun;   d) ils criteris d'agiudicaziun sco er lur impurtanza;  e) sche l'incumbensader realisescha l'acquisiziun sin via electronica:   eventualas pretensiuns envers l'autentificaziun ed envers la codaziun per  inoltrar infurmaziuns sin via electronica;   f) sche l'incumbensader prevesa in'aucziun electronica: las reglas, tenor las  qualas l'aucziun vegn realisada, inclusiv la designaziun da quels elements  da l'offerta che pon vegnir adattads e che vegnan valitads a maun dals  criteris d'agiudicaziun;   g) la data, las uras ed il lieu da l'avertura da las offertas, sche las offertas  vegnan avertas publicamain;       803.710          21    h) tut las ulteriuras modalitads e cundiziuns ch'èn necessarias per far las  offertas, en spezial las indicaziuns davart la valuta (per regla francs  svizzers), en la quala l'offerta sto vegnir inoltrada;   i) termins per la furniziun da las prestaziuns.   Art. 37 Avertura da las offertas   1 En la procedura averta ed en la procedura selectiva sco er en la procedura  d'invit vegnan tut las offertas ch'èn vegnidas inoltradas entaifer il termin fixà  avertas d'almain dus represchentants da l'incumbensader.   2 Davart l'avertura da las offertas vegn fatg in protocol. Quel sto cuntegnair  almain ils nums da las persunas preschentas, ils nums dals offerents, la data da  l'inoltraziun da lur offertas, eventualas variantas sco er ils pretschs totals  respectivs da las offertas.   3 Sche la prestaziun ed il pretsch ston vegnir inoltrads en cuvertas separadas, ston  las cuvertas vegnir avertas tenor ils alineas 1 e 2; en il protocol davart l'avertura  da las segundas cuvertas sto vegnir menziunà mo il pretsch total.   4 Il pli tard suenter l'agiudicaziun vegn concedida sin dumonda l'invista dal  protocol a tut ils offerents.   Art. 38 Examinaziun da las offertas   1 L'incumbensader examinescha, sche las offertas ch'èn entradas adempleschan  las pretensiuns formalas. Sbagls da calculaziun evidents vegnan curregids  d'uffizi.   2 L'incumbensader po pretender dals offerents ch'els explitgeschian lur offertas.  El protocollescha la dumonda sco er las respostas.   3 Sch'ina offerta entra cun in pretsch che para ordvart bass en cumparegliaziun  cun las autras offertas, sto l'incumbensader dumandar l'offerent infurmaziuns  adequatas per sclerir las dumondas, sche las cundiziuns da participaziun èn  vegnidas observadas e sche las ulteriuras pretensiuns da la submissiun èn  vegnidas chapidas.   4 Sche la prestaziun ed il pretsch ston vegnir inoltrads en cuvertas separadas, fa  l'incumbensader en in emprim pass ina glista da rangaziun tenor la qualitad da  las offertas. En in segund pass valitescha el ils pretschs totals.     803.710          22      Art. 39 Rectificaziun da las offertas   1 Per eruir l'offerta la pli avantagiusa po l'incumbensader rectifitgar ensemen cun  ils offerents las offertas areguard las prestaziuns sco er areguard las modalitads  per furnir las prestaziuns.   2 La rectificaziun ha lieu mo, sche:  a) l'incarica u l'offerta po vegnir sclerida mo uschia u l'offerta po vegnir   rendida cumparegliabla en moda objectiva mo uschia a norma dals criteris  d'agiudicaziun; ubain   b) midadas da prestaziuns èn necessarias objectivamain e materialmain;  l'object da prestaziun, ils criteris e las specificaziuns na dastgan dentant  betg vegnir adattads uschia che la prestaziun caracteristica u il circul dals  offerents potenzials sa mida.   3 Ina intimaziun d'adattar il pretsch è admessa mo en connex cun ils fatgs tenor  l'alinea 2.   4 L'incumbensader fa in protocol cun ils resultats da la rectificaziun.   Art. 40 Valitaziun da las offertas   1 Sch'ils criteris da qualificaziun e las specificaziuns tecnicas èn ademplids,  vegnan las offertas examinadas e valitadas en moda objectiva, unitara e  chapaivla a norma dals criteris d'agiudicaziun. L'incumbensader documentescha  l'evaluaziun.   2 Sche l'examinaziun e la valitaziun cumplessiva da las offertas chaschuna blera  lavur e blers custs e sche l'incumbensader ha communitgà quai en la sub- missiun, po el suttametter tut las offertas ad in'emprima examinaziun e las  rangar sin basa dals documents inoltrads. Sin basa da quai tscherna el sche  pussaivel las offertas ch'èn sin las emprimas trais plazzas e suttametta quellas  ad in'examinaziun cumplessiva ed ad ina valitaziun.   Art. 41 Agiudicaziun   L'offerta la pli avantagiusa survegn l'agiudicaziun.   Art. 42 Conclusiun dal contract   1 Il contract cun l'offerent resguardà dastga vegnir fatg suenter la scadenza dal  termin per far recurs cunter l'agiudicaziun, nun che la dretgira administrativa       803.710          23    chantunala haja concedì in effect suspensiv pervia d'in recurs cunter  l'agiudicaziun.   2 Sch'ina procedura da recurs cunter l'agiudicaziun è pendenta, senza ch'igl è  vegnì pretendì u concedì in effect suspensiv, communitgescha l'incumbensader  immediatamain a la dretgira ch'il contract saja vegnì concludì.   Art. 43 Interrupziun   1 L'incumbensader po interrumper la procedura da surdada, en spezial sche:  a) el desista per motivs suffizients da surdar l'incarica publica;  b) nagina offerta n'ademplescha las specificaziuns tecnicas u las ulteriuras   pretensiuns;  c) ins po spetgar offertas pli avantagiusas, perquai che las cundiziuns da basa   èn sa midadas;  d) las offertas inoltradas na permettan nagina acquisiziun economica u   surpassan cleramain la limita da custs;  e) i dat avunda indizis per ina cunvegna da concurrenza betg admessa tranter   ils offerents;  f) ina midada essenziala da las prestaziuns dumandadas è necessaria.   2 En cas d'ina interrupziun giustifitgada n'han ils offerents nagin dretg d'ina  indemnisaziun.   Art. 44 Exclusiun da la procedura e revocaziun da l'agiudicaziun   1 L'incumbensader po excluder in offerent da la procedura da surdada, stritgar  quel d'in register u revocar in'agiudicaziun ch'el aveva gia concedì ad el, sch'i  vegn constatà ch'i vala per l'offerent pertutgà, per ses organs, per ina terza  persuna consultada u per organs da quella in dals suandants fatgs:  a) els n'adempleschan u n'adempleschan betg pli las premissas per la   participaziun a la procedura, u l'andament confurm al dretg da la  procedura da surdada vegn disturbà tras lur cumportament;   b) las offertas u las dumondas da participaziun cuntegnan mancanzas  formalas considerablas u divergeschan essenzialmain da las pretensiuns  liantas d'ina submissiun;   c) igl exista ina condemnaziun legalmain valaivla pervia d'in delict a disfavur  da l'incumbensader respectiv u pervia d'in crim;   d) els sa chattan en ina procedura d'impegnaziun u da concurs;  e) els han violà disposiziuns davart il cumbat cunter corrupziun;  f) els s'opponan a controllas ordinadas;     803.710          24      g) els na pajan betg taglias u contribuziuns socialas che ston vegnir pajadas;  h) els han ademplì manglusamain anteriuras incaricas publicas u èn sa   mussads en in'autra moda sco partenaris da contract betg vardaivels e  fidads;   i) els èn stads participads a la preparaziun da l'acquisiziun, ed il dischavan- tatg da concurrenza ch'è resultà tras quai envers ils auters offerents na po  betg vegnir gulivà cun meds adattads;   j) els èn vegnids exclus tenor l'artitgel 45 alinea 1 cun vigur legala da futuras  incaricas publicas.   2 L'incumbensader po plinavant prender mesiras tenor l'alinea 1, sch'i dat indizis  avunda, ch'i vala per l'offerent, per ses organs, per ina terza persuna consultada  u per ils organs da quella en spezial in dals suandants fatgs:  a) els han fatg deposiziuns u indicaziuns faussas u talas che mainan en errur a   l'incumbensader;  b) i èn vegnidas fatgas cunvegnas da concurrenza betg admessas;  c) els han inoltrà in'offerta ordvart bassa senza cumprovar sin dumonda, che   las cundiziuns da participaziun vegnian observadas, e na garanteschan betg  da furnir las prestaziuns publitgadas confurm al contract;   d) els han cuntrafatg a reglas renconuschidas da la professiun u commess acts  u omissiuns che pericliteschan lur onur professiunala u lur integritad;   e) els èn insolvents;  f) els cuntrafan a las disposiziuns per la protecziun dals lavurants, a las   cundiziuns da lavur, a las disposiziuns davart il tractament egual da dunnas  ed umens areguard ils salaris u a las disposiziuns davart la confiden- zialitad, a las disposiziuns dal dretg federal d'ambient u a las Convenziuns  internaziunalas per la protecziun da l'ambient designadas dal Cussegl  federal;   g) els han violà obligaziuns d'annunzia e da permissiun tenor la LLI1;  h) els violeschan la Lescha federala dals 19 da december 19862 davart la   concurrenza illoiala.   Art. 45 Sancziuns   1 L'incumbensader u l'autoritad ch'è cumpetenta tenor l'ordinaziun legala po  excluder in offerent u ina subinterpresa che ademplescha sez u sezza ubain tras  ses organs en moda gravanta in u plirs dals causals da l'artitgel 44 alinea 1  literas c ed e sco er alinea 2 literas b, f e g, da futuras incaricas publicas per la                                                                     1 CS 822.41  2 CS 241       803.710          25    durada da fin a 5 onns ubain imponer ad el u ad ella ina multa da fin a 10 per- tschient da la summa d'offerta rectifitgada. En cas levs po vegnir pronunzià in  avertiment.   2 Questas pussaivladads da sancziun valan independentamain d'ulteriurs pass  giuridics cunter l'offerent culpaivel, cunter la subinterpresa culpaivla u cunter  lur organs. Il suspect da cunvegnas da concurrenza betg admessas tenor  l'artitgel 44 alinea 2 litera b vegn annunzià da l'incumbensader u da l'autoritad  ch'è cumpetenta tenor l'ordinaziun legala a la Cumissiun da concurrenza.   3 L'incumbensader u l'autoritad ch'è cumpetenta tenor l'ordinaziun legala  annunzia l'exclusiun giuridicamain valaivla tenor l'alinea 1 al INAP. Il INAP  maina ina glista betg publica dals offerents e da las subinterpresas sancziunads,  inditgond ils motivs per l'exclusiun sco er la durada da l'exclusiun d'incaricas  publicas. El procura che mintga incumbensader possia survegnir las infurma- ziuns correspundentas areguard in tschert offerent u ina tscherta subinterpresa.  Per quest intent po el installar ina procedura d'invista. La Confederaziun ed ils  chantuns mettan a disposiziun vicendaivlamain tut las infurmaziuns retscher- tgadas tenor quest artitgel. Suenter la scadenza da la sancziun vegn l'inscripziun  stizzada da la glista.   4 Sch'in incumbensader cuntrafa a questa cunvegna, relascha l'autoritad ch'è  cumpetenta tenor l'ordinaziun legala las directivas adattadas e procura che  quellas vegnian observadas.   5 Contribuziuns finanzialas che vegnan concedidas per ina incarica publica pon  vegnir retratgas u pretendidas enavos dal tuttafatg u per part, sche l'incumben- sader cuntrafa a prescripziuns dal dretg d'acquisiziun.   7. chapitel  Termins e publicaziuns, statistica   Art. 46 Termins   1 Per fixar termins per inoltrar las offertas u las dumondas da participaziun tegna  l'incumbensader quint da la cumplexitad da l'incarica, dal dumber previsibel da  subincaricas sco er da las vias da transmissiun.   2 En il sectur da contracts internaziunals valan ils suandants termins minimals:  a) en la procedura averta: 40 dis a partir da la publicaziun da la submissiun   per inoltrar las offertas;     803.710          26      b) en la procedura selectiva: 25 dis a partir da la publicaziun da la submissiun  per inoltrar las dumondas da participaziun e 40 dis a partir da l'invit da far  in'offerta per inoltrar las offertas.    3 Ina prolungaziun da quests termins sto vegnir communitgada a temp a tut ils  offerents u sto vegnir publitgada.   4 Ordaifer il sectur da contracts internaziunals importa il termin per inoltrar las  offertas per regla almain 20 dis. En cas da prestaziuns per gronda part standar- disadas po il termin vegnir reducì a betg main che 5 dis.   Art. 47 Reducziun da termins en il sectur da contracts internaziunals   1 L'incumbensader po reducir ils termins minimals tenor l'artitgel 46 alinea 2 en  cas urgents cumprovads a betg main che 10 dis.   2 El po reducir il termin minimal per inoltrar offertas da 40 dis tenor l'artitgel 46  alinea 2 per mintgamai 5 dis, sche:   a) la submissiun vegn publitgada sin via electronica;  b) ils documents da submissiun vegnan publitgads a medem temp sin via   electronica;   c) las offertas vegnan acceptadas sin via electronica.   3 El po reducir il termin minimal per inoltrar offertas da 40 dis tenor l'artitgel 46  alinea 2 a betg main che 10 dis, sch'el ha publitgà almain 40 dis e maximalmain  12 mais avant la publicaziun da la submissiun in preavis cun il suandant  cuntegn:  a) object da l'acquisiziun intenziunada;  b) termin approximativ per inoltrar las offertas u las dumondas da   participaziun;  c) explicaziun ch'ils offerents interessads duain communitgar a   l'incumbensader lur interess per l'acquisiziun;  d) lieu per retrair ils documents da submissiun;  e) tut las ulteriuras infurmaziuns tenor l'artitgel 35 ch'eran gia disponiblas   quel mument.   4 El po reducir il termin minimal per inoltrar offertas da 40 dis tenor l'artitgel 46  alinea 2 a betg main che 10 dis, sch'el acquista prestaziuns periodicas e sch'el  ha renvià en ina submissiun precedenta a la reducziun dal termin.   5 Ultra da quai po l'incumbensader – sch'el cumpra rauba industriala u servetschs  ubain ina cumbinaziun da quels dus en mintga cas – reducir il termin per  inoltrar offertas a betg main che 13 dis, sch'el publitgescha ils documents da       803.710          27    submissiun ensemen cun la submissiun sin via electronica. Sche l'incumbensa- der prenda encunter offertas per rauba industriala u per servetschs sin via elec- tronica, po el plinavant reducir il termin a betg main che 10 dis.   Art. 48 Publicaziuns   1 En la procedura averta ed en la procedura selectiva publitgescha l'incumbensa- der il preavis, la submissiun, l'agiudicaziun sco er l'interrupziun da la procedura  sin ina plattafurma d'internet per acquisiziuns publicas che vegn manada  cuminaivlamain da la Confederaziun e dals chantuns. Da medema maniera  publitgescha el agiudicaziuns ch'èn vegnidas surdadas en ina procedura directa  en il sectur da contracts internaziunals.   2 Ils documents da submissiun vegnan mess a disposiziun per regla il medem  mument sin via electronica. L'access a questas publicaziuns è gratuit.   3 L'organisaziun ch'è vegnida incumbensada da la Confederaziun e dals chantuns  cun il svilup e cun la gestiun da la plattafurma d'internet po incassar indemnisa- ziuns u taxas dals incumbensaders, dals offerents sco er d'ulteriuras persunas  che fan diever da la plattafurma u dals servetschs ch'èn colliads cun quella. Las  indemnisaziuns e las taxas vegnan calculadas tenor il dumber da publicaziuns  respectivamain tenor la dimensiun da las prestaziuns utilisadas.   4 Per mintga incarica en il sectur da contracts internaziunals che na vegn betg  publitgada en ina da las linguas uffizialas da l'Organisaziun mundiala da  commerzi (WTO), publitgescha l'incumbensader ensemen cun la submissiun  ina resumaziun da quella en ina lingua uffiziala da la WTO. La resumaziun  cuntegna almain:  a) l'object da l'acquisiziun;  b) il termin per inoltrar las offertas u las dumondas da participaziun;  c) il lieu per retrair ils documents da submissiun.   5 Ordaifer il sectur da contracts internaziunals stoi vegnir tegnì quint da las  relaziuns linguisticas da la regiun, en la quala l'incarica vegn realisada.   6 Las agiudicaziuns ch'èn vegnidas dadas en il sectur da contracts internaziunals  ston per regla vegnir publitgadas entaifer 30 dis. La communicaziun cuntegna  las suandantas indicaziuns:  a) tip da la procedura applitgada;  b) object e dimensiun da l'incarica;  c) num ed adressa da l'incumbensader:  d) data da l'agiudicaziun;     803.710          28      e) num ed adressa da l'offerent resguardà;  f) pretsch total da l'offerta resguardada inclusiv taglia sin la plivalur.   7 Ils chantuns pon prevair ulteriurs organs da publicaziun.   Art. 49 Archivaziun dals documents   1 Ils incumbensaders archiveschan ils documents decisivs en connex cun la  procedura da surdada durant almain 3 onns a partir da la data da l'agiudicaziun  legalmain valaivla.   2 Tar ils documents che ston vegnir archivads tutgan:  a) la submissiun;  b) ils documents da submissiun;  c) il protocol da l'avertura da las offertas;  d) la correspundenza davart la procedura da surdada;  e) ils protocols da rectificaziun;  f) disposiziuns en il rom da la procedura da surdada;  g) l'offerta resguardada;  h) indicaziuns per repersequitar la realisaziun electronica d'ina acquisiziun;  i) documentaziuns davart las incaricas publicas ch'èn vegnidas surdadas en il   sectur da contracts internaziunals en la procedura directa.   3 Tut ils documents ston vegnir tractads en moda confidenziala per la durada da  lur archivaziun, nun che questa cunvegna prevesia ina publicaziun. Resalvada  resta l'obligaziun d'infurmaziun, sch'i dat ina basa legala per quest intent.   Art. 50 Statistica   1 Entaifer 12 mais suenter la scadenza da l'onn chalendar fan ils chantuns ina  statistica electronica davart las acquisiziuns da l'onn precedent en il sectur da  contracts internaziunals per mauns dal Secretariat da stadi per l'economia  (SECO).   2 Las statisticas cuntegnan almain las suandantas indicaziuns:  a) dumber e valur totala da las incaricas publicas da mintga incumbensader   structuradas tenor incaricas da construcziun, da furniziun e da servetsch  cun inditgar la classificaziun CPC u CPV;   b) dumber e valur totala da las incaricas publicas ch'èn vegnidas surdadas en  la procedura directa;       803.710          29    c) sche naginas datas na pon vegnir preschentadas: stimaziuns davart las  indicaziuns tenor las literas a e b cun explicaziuns davart la metoda da  stimaziun applitgada.   3 La valur totala sto vegnir inditgada mintgamai inclusiv taglia sin la plivalur.   4 La statistica totala dal SECO è accessibla publicamain cun resalva da la  protecziun da datas e da secrets da fatschenta.   8. chapitel  Protecziun giuridica   Art. 51 Communicaziun da disposiziuns   1 L'incumbensader communitgescha disposiziuns tras publicaziun u tras ina  consegna individuala als offerents. Avant la communicaziun da la disposiziun  n'han ils offerents nagin dretg sin attenziun giuridica.   2 Disposiziuns contestablas ston vegnir motivadas en moda summarica e ston  cuntegnair ina indicaziun dals meds legals.   3 La motivaziun summarica d'ina agiudicaziun cumpiglia:  a) il tip da la procedura ed il num da l'offerent resguardà;  b) il pretsch total da l'offerta resguardada;  c) las caracteristicas decisivas ed ils avantatgs decisivs da l'offerta  resguardada;  d) eventualmain ina preschentaziun dals motivs per ina surdada directa.   4 L'incumbensader na dastga betg communitgar infurmaziuns, sch'el:  a) cuntrafaschess tras quai a dretg vertent u ad interess publics;  b) periclitass uschia interess economics legitims dals offerents; u  c) periclitass tras quai la concurrenza loiala tranter ils offerents.   Art. 52 Recurs   1 Cunter disposiziuns dals incumbensaders èsi admess – almain a partir da la  valur d'incarica decisiva per la procedura d'invit – da far recurs tar la dretgira  administrativa chantunala sco suletta instanza chantunala.   2 Per recurs cunter acquisiziuns da las autoritads giudizialas chantunalas  superiuras è cumpetent directamain il Tribunal federal.     803.710          30      3 Offerents esters han il dretg da far recurs en connex cun incaricas ordaifer il  sectur da contracts internaziunals mo, sch'il stadi, nua ch'els han lur sedia,  conceda il dretg reciproc.   Art. 53 Object dal recurs   1 Il dretg da far recurs vala exclusivamain per las suandantas disposiziuns:  a) la submissiun da l'incarica;  b) la decisiun davart la tscherna dals offerents en la procedura selectiva;  c) la decisiun davart l'inscripziun da l'offerent en in register u davart la   stritgada d'in offerent d'in register;  d) la decisiun davart dumondas da recusaziun;  e) l'agiudicaziun;  f) la revocaziun da l'agiudicaziun;  g) l'interrupziun da la procedura;  h) l'exclusiun da la procedura;  i) la decretaziun d'ina sancziun.   2 Las ordinaziuns ch'èn cuntegnidas en ils documents da submissiun, da las  qualas l'impurtanza è visibla, ston vegnir contestadas ensemen cun la  submissiun.   3 Per recurs cunter la decretaziun d'ina sancziun na vegnan betg applitgadas las  disposiziuns da questa cunvegna davart l'attenziun giuridica en la procedura da  disposiziun, davart l'effect suspensiv e davart la limitaziun dals motivs da  recurs.   4 Cunter disposiziuns tenor l'alinea 1 literas c ed i poi vegnir fatg recurs indepen- dentamain da la valur d'incarica.   5 Dal rest è exclusa la protecziun giuridica cunter disposiziuns tenor questa  cunvegna.   6 Il recurs cunter la clusiun da contracts singuls tenor l'artitgel 25 alineas 4 e 5 è  exclus.   Art. 54 Effect suspensiv   1 Il recurs n'ha betg in effect suspensiv.   2 Sin dumonda po la dretgira administrativa chantunala conceder in effect  suspensiv ad in recurs, sch'il recurs para dad esser motivà suffizientamain e       803.710          31    sche nagins interess publics predominants na s'opponan a quai. La dumonda da  l'effect suspensiv vegn per regla tractada mo per correspundenza.   3 Ina dumonda per in effect suspensiv, ch'è giuridicamain abusiva u che cuntrafa  a la buna fai, na vegn betg sustegnida. Ils dretgs d'indemnisaziun da l'incum- bensader e da l'offerent resguardà ston vegnir giuditgads da las dretgiras civilas.   Art. 55 Dretg applitgabel    La procedura da disposiziun e da recurs sa drizzan tenor las disposiziuns da las  leschas chantunalas davart la giurisdicziun administrativa, nun che questa  cunvegna fixeschia insatge auter.   Art. 56 Termin da recurs, motivs da recurs e legitimaziun   1 Recurs ston vegnir inoltrads en scrit e cun motivaziun entaifer 20 dis dapi la  communicaziun da la disposiziun.   2 Las vacanzas da dretgira na valan betg.   3 Cun il recurs pon vegnir contestadas:  a) violaziuns da dretg, inclusiv il surpassament u l'abus dal parairi; sco er  b) la constataziun faussa u incumpletta dals fatgs ch'èn giuridicamain   relevants.   4 La commensurabladad d'ina disposiziun na po betg vegnir examinada en il rom  d'ina procedura da recurs.   5 Cunter agiudicaziuns en la procedura directa po mo far recurs, tgi che cumpro- va ch'el possia e ch'el veglia furnir las prestaziuns dumandadas u prestaziuns  substitutivas. I po vegnir contestà mo, che la procedura directa saja vegnida  applitgada nungiustifitgadamain u che l'agiudicaziun saja vegnida dada sin basa  da corrupziun.   Art. 57 Invista da las actas   1 En la procedura da disposiziun n'exista nagin dretg da prender invista da las  actas.   2 En la procedura da recurs stoi vegnir concedì sin dumonda al recurrent invista   da la valitaziun da sia offerta e d'ulteriuras actas da procedura relevantas per la   decisiun, nun che interess publics u privats predominants s'opponian a quai.     803.710          32      Art. 58 Decisiun da recurs   1 L'instanza da recurs po decider sezza en chaussa u la refusar per mauns da  l'instanza precedenta u da l'incumbensader. En cas d'ina refusa sto ella dar  instrucziuns liantas.   2 Sch'il recurs è motivà e sch'il contract cun l'offerent resguardà è gia concludì,  constatescha l'instanza da recurs, quant enavant che la disposiziun contestada  cuntrafa al dretg applitgabel.   3 Ensemen cun la constataziun da la violaziun dal dretg decida l'instanza da  recurs davart in'eventuala dumonda d'indemnisaziun dal donn.   4 L'indemnisaziun dal donn è limitada als custs necessaris ch'èn resultads a  l'offerent per preparar e per inoltrar sia offerta.   Art. 59  Revisiun   Sche l'instanza da recurs sto decider davart ina dumonda da revisiun, vala  l'artitgel 58 alinea 2 confurm al senn.   9. chapitel Autoritads   Art. 60 Cumissiun per las acquisiziuns publicas da la Confederaziun e dals  chantuns   1 La surveglianza da las obligaziuns internaziunalas da la Svizra en il sectur da  las acquisiziuns publicas è chaussa da la Cumissiun per las acquisiziuns publi- cas da la Confederaziun e dals chantuns (CAPCC). Quella sa cumpona en moda  paritetica da represchentants da la Confederaziun e dals chantuns. Il secretariat  vegn garantì tras il Secretariat da stadi per l'economia (SECO).   2 La CAPCC ademplescha principalmain las suandantas incumbensas:  a) elavuraziun da la posiziun da la Svizra en gremis internaziunals per mauns   dal Cussegl federal e cussegliaziun da las delegaziuns svizras da tractativa;  b) promoziun dal barat d'infurmaziuns e d'experientschas tranter la Con-  federaziun ed ils chantuns ed elavuraziun da recumandaziuns concernent  la realisaziun da las obligaziuns internaziunalas en il dretg svizzer;   c) tgira da las relaziuns cun autoritads da surveglianza da l'exteriur;       803.710          33    d) dar cussegls ed intermediaziun en cas singuls, sch'i dat dispitas en connex  cun fatschentas tenor las literas a fin c.   3 Sch'i dat indizis ch'i vegnian violadas obligaziuns internaziunalas da la Svizra  concernent las acquisiziuns publicas, po la CAPCC intervegnir tar las autoritads  da la Confederaziun u dals chantuns e las supplitgar da sclerir ils fatgs e da  prender las mesiras necessarias en cas d'abus constatads.   4 La CAPCC po far expertisas u incumbensar experts da far talas.   5 Ella sa dat in reglament da gestiun. Quel sto vegnir approvà dal Cussegl federal  e dal INAP.   Art. 61 Organ interchantunal   1 Ils commembers dals chantuns participads a la cunvegna en la Conferenza dals  directurs da construcziun, planisaziun e protecziun da l'ambient (CCPA)  furman l'Organ interchantunal per las acquisiziuns publicas (INAP).   2 Il INAP ademplescha principalmain las suandantas incumbensas:  a) decretar questa cunvegna;  b) midar questa cunvegna cun resalva dal consentiment dals chantuns   participads;  c) adattar las limitas;  d) proponer al Cussegl federal da liberar ils incumbensaders da la subordina-  ziun a questa cunvegna e prender encunter dumondas respectivas tenor  l'artitgel 7 alinea 1 (clausula d'exemziun);   e) controllar l'execuziun da questa cunvegna tras ils chantuns e designar in  organ da controlla;   f) manar la glista davart offerents e davart subinterpresas ch'èn sancziunads a  norma da l'artitgel 45 alinea 3;   g) reglar l'organisaziun e la procedura per applitgar questa cunvegna;  h) liquidar lavurs sco post da contact en il rom da las cunvegnas   internaziunalas;  i) designar ils delegads chantunals en gremis naziunals ed internaziunals sco   er approvar ils reglaments da gestiun correspundents.   3 Il INAP prenda sias decisiuns cun ina maioritad da trais quarts dals preschents,  sche almain la mesadad dals chantuns participads è represchentada. Mintga  chantun participà ha ina vusch che vegn represchentada d'in commember da la  regenza chantunala.     803.710          34      4 Il INAP collavura cun las conferenzas dals schefs da las direcziuns chantunalas  pertutgadas, cun las conferenzas specificas dals chantuns e cun la  Confederaziun.   Art. 62 Controllas   1 Ils chantuns surveglian che questa cunvegna vegnia observada.   2 Il INAP tracta denunzias da chantuns concernent l'observaziun da questa  cunvegna tras auters chantuns.   3 Persunas privatas pon drizzar denunzias concernent l'observaziun da questa cun- vegna tras ils chantuns al INAP. La denunzia na conceda ni dretgs da partida ni  il dretg d'ina decisiun.   4 Il INAP relascha in reglament respectiv.   10. chapitel Disposiziuns finalas   Art. 63 Participaziun, extrada, midada ed aboliziun   1 Mintga chantun po sa participar a la cunvegna tras ina decleraziun al INAP.   2 In chantun po extrar da la cunvegna per la fin d'in onn chalendar. L'extrada sto  vegnir communitgada al INAP 6 mais ordavant.   3 La participaziun e l'extrada sco er la midada u l'aboliziun da questa cunvegna  vegnan communitgadas a la Chanzlia federala tras il INAP.   4 Resguardond las obligaziuns internaziunalas da la Svizra pon ils chantuns  decretar disposiziuns executivas en spezial tar ils artitgels 10, 12 e 26.   Art. 64 Dretg transitoric   1 Proceduras da surdada ch'èn vegnidas introducidas avant che questa cunvegna è  entrada en vigur, vegnan manadas a fin tenor il dretg vegl.   2 En cas da l'extrada d'in chantun vala questa cunvegna per la surdada d'incaricas  publicas che vegnan publitgadas avant la fin da l'onn chalendar, en il qual  l'extrada daventa valaivla.       803.710          35    Art. 65 Entrada en vigur   1 Questa cunvegna entra en vigur, cur che 2 chantuns èn sa participads ad ella. Il  INAP communitgescha l'entrada en vigur a la Chanzlia federala.   2 Per ils chantuns che n'èn betg participads a questa cunvegna vala vinavant la  cunvegna dals 15 da mars 2001.       Agiuntas chantuns  Agiunta 1: Limitas entaifer il sectur da contracts internaziunals  Agiunta 2: Limitas ordaifer il sectur da contracts internaziunals  Agiunta 3: Convenziuns centralas da l'Organisaziun internaziunala da la lavur (OIL)  Agiunta 4: Convenziuns decisivas per la protecziun da l'ambient e da las resursas   natiralas     803.710          36      Agiunta 1     Limitas entaifer il sectur da contracts internaziunals   a. Government procurement agreement GPA (Convenziun da la WTO   davart las acquisiziuns publicas)     Incumbensader  Valur d'incarica en francs   (valur d'incarica en DRS)    Prestaziuns da  construcziun   (valur totala)   Furniziuns Servetschs   Chantuns   8 700 000 francs  (5 000 000 DRS)   350 000 francs  (200 000 DRS)   350 000 francs  (200 000 DRS)   Autoritads ed  interpresas publicas  en ils secturs aua,  energia, traffic e  telecommunicaziun    8 700 000 francs  (5 000 000 DRS)   700 000 francs  (400 000 DRS)   700 000 francs  (400 000 DRS)          803.710          37      b. Tenor la Cunvegna bilaterala tranter la Communitad europeica e la   Confederaziun svizra èn suttamess er ils suandants incumbensaders al  sectur da contracts internaziunals:      Incumbensader  Valur d'incarica en francs   (Valur d'incarica en euros)    Prestaziuns da  construcziun   (valur totala)   Furniziuns Servetschs   Vischnancas /  districts    8 700 000 francs  (6 000 000 euros)   350 000 francs  (240 000 euros)   350 000 francs  (240 000 euros)   Interpresas privatas  che han dretgs  exclusivs u spezials  en ils secturs aua,  energia e traffic    8 700 000 francs  (6 000 000 euros)   700 000 francs  (480 000 euros)   700 000 francs  (480 000 euros)   Interpresas publicas  sco er interpresas  privatas activas sin  fundament d'in dretg  exclusiv u spezial en  il sectur dal traffic  da viafier e dal  provediment da gas  e da chalur    8 000 000 francs  (5 000 000 euros)   640 000 francs  (400 000 euros)   640 000 francs  (400 000 euros)   Interpresas publi- cas sco er interpre- sas privatas activas  sin fundament d'in  dretg exclusiv u  spezial en il sectur  da la  telecommunicaziun  *   8 000 000 francs  (5 000 000 euros)   960'000 francs  (600 000 euros)   960 000 francs  (600 000 euros)   * Quest sectur è distatgà (O dal DATEC davart l'exemziun da la subordinaziun al dretg da las  acquisiziuns publicas, en spezial agiunta – CS 172.056.111)     803.710          38      Agiunta 2     Limitas e proceduras en il sectur betg cumpiglià da contracts internaziunals      Tips da  procedura   Furniziuns  (valur d'inca- rica en francs)   Servetschs  (valur d'inca- rica en francs)   Prestaziuns da construcziun  (valur d'incarica en francs)       Industria  secundara   da  construcziun   Industria  principala da  construcziun   procedura  directa   sut 150 000 sut 150 000 sut 150 000 sut 300 000   procedura  d'invit   sut 250 000 sut 250 000 sut 250 000 sut 500 000   procedura  averta u  selectiva   250 000 e dapli 250 000 e dapli 250 000  e dapli   500 000 e dapli          803.710          39    Agiunta 3     Convenziuns centralas da l'Organisaziun internaziunala da la lavur (OIL) 1    – Cunvegna nr. 29 dals 28 da zercladur 1930 davart la lavur sfurzada u  obligatorica (CS 0.822.713.9);   – Convenziun nr. 87 dals 9 da fanadur 1948 davart la libertad d'associaziun e  la protecziun dal dretg d'associaziun (CS 0.822.719.7);   – Convenziun nr. 98 dal 1. da fanadur 1949 concernent l'applicaziun dals  princips dal dretg d'associaziun e da tractativas collectivas (CS 0.822.719.9);   – Convenziun nr. 100 dals 29 da zercladur 1951 davart l'egualitad da la  remuneraziun da forzas da lavur masculinas e femininas per la medema  lavur (CS 0.822.720.0);   – Convenziun nr. 105 dals 25 da zercladur 1957 concernent l'aboliziun da la  lavur sfurzada (CS 0.822.720.5);   – Convenziun nr. 111 dals 25 da zercladur 1958 concernent la discriminaziun  en occupaziun e professiun (CS 0.822.721.1);   – Convenziun nr. 138 dals 26 da zercladur 1973 concernent la vegliadetgna  minimala per l'admissiun a la lavur (CS 0.822.723.8);   – Convenziun nr. 182 dals 17 da zercladur 1999 concernent il scumond e  mesiras immediatas d'allontanament da las piras furmas da la lavur  d'uffants (CS 0.822.728.2).                                                                     1 Sco standards da lavur internaziunals essenzials po l'incumbensader pretender l'observaziun   da las convenziuns centralas tenor questa agiunta sco er da princips or d'ulteriuras conven- ziuns da l'Organisaziun internaziunala da la lavur (OIL), sche la Svizra sezza ha ratifitgà  quellas.     803.710          40      Agiunta 4     Convenziuns decisivas per la protecziun da l'ambient e da las resursas natiralas   – Convenziun da Vienna dals 22 da mars 1985 per la protecziun da la stresa  d'ozon (CS 0.814.02) ed il Protocol da Montreal dals 16 da settember 1987  concernent las substanzas che chaschunan la reducziun da la stresa d'ozon  (CS 0.814.021), ch'è vegnì concludì en il rom da questa convenziun;   – Convenziun da Basilea dals 22 da mars 1989 davart la controlla dals movi- ments transcunfinals da rument privlus e ses allontanament (CS 0.814.05);   – Convenziun da Stockholm dals 22 da matg 2001 davart substanzas  nuschaivlas organicas persistentas (CS 0.814.03);   – Convenziun da Rotterdam dals 10 da settember 1998 davart la procedura da  consentiment precedent en enconuschientscha da la causa per tschertas  chemicalias privlusas sco er products fitosanitars e pesticids en il commerzi  internaziunal (CS 0.916.21);   – Convenziun dals 5 da zercladur 1992 davart la diversitad biologica  (CS 0.451.43);   – Convenziun da basa da las Naziuns Unidas davart las midadas dal clima dals  9 da matg 1992 (CS 0.814.01);   – Convenziun davart il commerzi internaziunal cun spezias selvadias da fauna  e da flora smanatschadas d'extincziun dals 3 da mars 1973 (CS 0.453);   – Convenziun concernent la vasta contaminaziun da l'aria transcunfinala  dals 13 da november 1979 ed ils otg protocols ch'èn vegnids ratifitgads da  la Svizra en il rom da questa convenziun (CS 0.814.32).    		2022-07-13T15:35:01+0200 	"7001 Chur" 	"Gesetzessammlung Kanton Graubünden"